یاکوب کولاس

**یاکوب کولاس**  (پیدائش: 3 نومبر 1882ء- وفات: 13 اگست 1956ء) سوویت بیلاروس کے عوامی شاعر، جدید بیلاروسی ادب کے بانی، نثرنگار، ڈراما نویس، مترجم، معلم اور رکن (1928ء) اور نائب صدر(1929ء) بیلاروسی سائنس اکادمی ہیں۔

## حالات زندگی
یاکوب کولاس جنگلات کے نگران میخائیل میتسکیویچ کے گھر 3 نومبر 1882ء میں پیدا ہوئے۔ ان کا اصل نام کنستنتین میتسکیویچ تھا۔ پہلے روسی انقلاب (1905ء تا 1907ء) کے برسوں میں انھوں نے انقلابی راستہ اختیار کیا۔ اس وقت وہ جنگلات کے علاقے میں ایک گمنام مدرس تھے۔ تبھی انھوں نے اپنی پہلی نظمیں لکھیں جن میں مطلق العنان حکومت کی سخت مذمت کی۔ جس کی وجہ سے انھیں ملازمت سے برطرف کر دیا گیا، جس اخبار میں ان کی نظم چھپی تھی اسے ضبط کر لیا گیا اور ان پر مقدمہ چلا کر تین سال کی سزا دی گئی اور منسک کے قلعے میں قید کر دیا گیا۔ اس طرح یاکوب کولاس مستقبل کے بیلاروسی عوام کے عظیم شاعر کی شہرت و عظمت کا راستہ شروع ہوا۔ قید کے بعد انھیں سامراجی جنگ کے محاذ پر بھیج دیا گیا۔ اس کے بعد وہ پھر کرسک صوبے میں مدرس کی حیثیت سے کام کرنے لگے۔

یاکوب کولاس نے اپنی نظم **آزادی کی راہ پر** میں عظیم انقلاب اکتوبر کا خیر مقدم کیا۔ انقلاب کے بعد کے برسوں میں یاکوب کالاس نے بے شمار نظمیں لکھیں جن میں **مچھیرے کا چھونپڑا** کو ریاستی انعام ملا۔ شاعر اور اکیڈمیشین، سماجی اور ریاستی کارکن کی حیثیت سے وہ ہمیشہ زندگی کی ہماہمی میں رہے۔ ان کی کتابیں **زمین کی آواز** اور **دشمن سے انتقام** اور طویل نظمیں **جنگل میں عدالت** اور **حساب کی چکتائی** کا روئے سخن اپنے عوام کی طرف ہے جو ہٹلر کے جابرانہ قبضے کی صعوبتیں جھیل رہے تھے۔ ہر روز یاکوب کولاس نظموں اورمضامین کے ذریعے اپنی قوم سے خطاب کرتے تھے، فاشزم کے جرئم کی شدید مذمت اور سوویت فوجیوں اور چھاپے ماروں کے لازوال کارناموں کے گن گاتے تھے۔ 1954ء میں اپنا پہلا ناولٹ **چوراہے پر** مکمل کیا جس میں 1905ء سے 1911ء تک کے حالات کا احاطہ کیا گیا ہے۔ 1956ء میں یاکوب کولاس نے حکومت کو خط کے ذریعے بیلاروسی زبان کے حالات کے اور قومی زبان کے دفاع میں مجوزہ اقدامات بارے میں آگاہ کیا۔

## اداروں سے وابستگی
* رکن و نائب صدر بیلاروسی سائنس اکادمی
* نائب سپریم سوویت برائے سوویت یونین و بیلاروس
* رکن مرکزی کمیٹی برائے 21، 22 اور 23 ویں کانگریس برائے کمیونسٹ پارٹی بیلاروس
* رکن یونین کمیٹی اسٹالن پرائز برائے ادب
* ڈپٹی چیئرمین پین سلافی کمیٹی برائے انسدادِفاشزم
* چیئرمین بیلاروس کمیٹی برائے امن
* رکن سوویت کمیٹی برائے امن

## تخلیقات
### مجموعہ شاعری
* قید کے نغمے (1908ء)
* نغمۂ غم (1910ء)
* دشمن سے انتقام (1942ء)
* زمین کی آواز (1943ء)

### نظمیں
* نئی زمین (1923ء)
* سائمن موسیقار (1925ء)
* آزادی کی راہ پر (1926ء)
* مچھیرا کا جھونپڑا (1947ء)
* جنگل میں عدالت
* حساب کی چکتائ

### ناولٹ
* چوراہے پر (1954ء)

## اعزازات
[تصغیر|100px|<small>یاکوب کولاس کا یادگار مجسمہ [منسک بیلاروس]]
یاکوب کولاس کو 1946ء میں جنگی شاعری پر اور 1949ء میں نظم **مچھیرا کا جھونپڑا** پر سوویت ریاستی **اسٹالن انعام** دیا گیا۔ آپ کی گرانقدر ادبی خدمات کے صلے میں منسک، بیلاروس میں "چوراہا" اور آپ کے گھر کے پاس **سڑک** کا نام آپ کے نام پر رکھا گیا ہے۔

## وفات
سوویت بیلاروس کے عوامی شاعراور جدید بیلاروسی ادب کے بانی یاکوب کولاس اپنی لکھنے کی میز پر 13 اگست 1956ء میں منسک، بیلا روس، سویت یونین میں وفات پا گئے۔

## حوالہ جات

زمرہ:1882ء کی پیدائشیں
زمرہ:1956ء کی وفیات
زمرہ:بیسویں صدی کے بیلاروسی شعرا
زمرہ:بیلا روسی مصنفین
زمرہ:بیلاروسی زبان کے مصنفین
زمرہ:بیلاروسی شعراء
زمرہ:پہلی جنگ عظیم کی روسی عسکری شخصیات
زمرہ:روسی شاعر
زمرہ:روسی شخصیات
زمرہ:روسی ناول نگار
زمرہ:روسی نثر نگار
زمرہ:روسی ڈراما نگار
زمرہ:سٹوپتسی کی شخصیات
زمرہ:کامنز زمرہ جس کا ربط ویکی ڈیٹا پر ہے
زمرہ:بیلاروس
زمرہ:بیلاروسی مرد شعرا
زمرہ:بیسویں صدی کے بیلاروسی مصنفین
زمرہ:بیسویں صدی کے مترجمین
زمرہ:بیلاروسی ڈراما نگار اور ڈراما نویس
زمرہ:بیلاروسی مترجمین
زمرہ:سوویتی بچوں کے مصنفین
زمرہ:سوویت ڈراما نگار اور ڈراما نویس
زمرہ:سوویتی مرد شعرا
زمرہ:سوویتی مرد مصنفین
زمرہ:سوویتی مترجمین